et nLés a 

f Megkérdeztük a tanító nénit... 


Színhely: a budapesti Fazekas Mi- 
hály gyakorló általános iskola. Régi 
iskola nagyon, vagy ötven esztendeje 
épült. Pontosan a nyolcadik kerület 
közepén, a Horváth Mihály téren áll. 
Azért gyakorló — mert kezdő taní- 
tók itt tanulják, gyakorolják a tanítás 
tudományát. Akit kérdezünk, Cynol- 
ter Magda, a negyedikesek tanító 
nénije. 

— Hogyan lesz valaki tanító? 

— Legtöbb gyerek, főleg kislány, 
ha szívesen jár iskolába, tanító néni 
szeretne lenni, legalábbis elsős ko- 
rában. Én is így voltam. Csak én fel- 
sős, sőt középiskolás koromban is 
megmaradtam e mellett az elhatáro- 
zásom mellett. Testvéreim is taná- 
rok: Erzsike matekot és fizikát tanít 
az egyik budapesti középiskolában. 
Márti most végezte el az egyetemet, 
Karcsi ugyancsak középiskolában ta- 
nít. Két fia van, s közülük Balázs 
most ősszel kerül elsőbe. Családon 
belül talán majd őt sikerül nevel- 
nem... 

— Tizenöt éve tanít. Ezalatt sok 
minden történt. . , 

— Rákospalotán kezdtem tanítani, 
a Kossuth iskolában meg a Czabán 
Samu téri iskolában. Negyedikeseket 
tanítottam, de volt köztük egy tizen- 
három esztendős nagyfiú. Annyiszor 
bukott, hogy ismételnie kellett. A 
sok sikertelenség elvadította. Rá- 
adásul a családi körülményei is eléggé 
zavarosak voltak, testvérei állami 
gondozásban, édesapja ki tudja mer- 


re, édesanyja alkalmi munkát vállalt. 
Nos, elhatároztam, hogy ez a gyerek 
azért is el fogja végezni az általánost! 
Addig dicsértem, addig kapta tőlem 
a megbízatásokat, míg valóban, tűr- 
hető osztályzatokkal befejezte. Ma 
szakmunkás, és komoly családapa. 
Talán ehhez én is hozzáadtam vala- 
mit. 

— Mostani élménye a jelenlegi 
osztályával? 

— Ilyenkor, amikor év vége felé 
járunk és negyedikeseket tanítok, 
mindig kicsit elszorul a szívem. Né- 
hány hét, és búcsúzunk. Vajon mire 
emlékeznek majd tíz, húsz év múlva? 
Tudják-e, mennyit gondolkoztam egy- 
egy tanítás előtt, hogy jól tanítsam 
őket? Értékelik-e ezt majd felnőtt- 
ként is? Nekem a legszebb ajándék 
az, ha visszajönnek hozzám. A nyol- 
cadikosok a tízperces szünetben, 
majd később felnőttként. Nagyon 
örülök, amikor meghívást kapok régi 
gyerekeimtől: esküvőre, névadóra... 
Remélem, emlékeznek majd a mos- 
taniak, az én József Attila kisdobos- 
rajom Fecske őrsének lányai és Mac- 
kó őrsének fiai például a kerületi 
bábos vetélkedőre, melyen ezüst- 
érmet szereztünk. És arra is, hogy 
egy fogalmazás óra történetének 
megelevenítése kapcsán jutottunk el 
együttesen a bábozásig. 

— Mi lesz szeptemberben? 

— Semmi különös: másik osztály- 
lyal kezdem majd az újabb tanévet! 

JOÓ KATALIN 


Kék nefelejes. — 
el ne felejtsd! 


. Dózsa György nevét viselő csa- 


patok kisdobosai! Segítsetek az 
úttörőknek a faliújság készíté- 
sében, csapatfal díszítésében! 
Kérjetek és vállaljatok munkát 
az ünnepségek előkészítésében 
(meghívó készítése, ezek kéz- 
besítése stb.). Így segíthetnek a 
kéknyakkendősök a vörösnyak- 
kendősöknek! 


. Az év végi bizonyítványosztás 


után is találkozzék a kisdobos- 
őrs! Beszéljétek meg, ki hol lesz 
a nyáron. Havonta legalább egy- 
szer menjetek kirándulni, ját- 
szani, strandra vagy moziba! 


. Erdő-mező titkait kutassátok 


tovább nyáron is! Erre sok al- 
kalmatok van nyaralás közben! 
A tanév befejezése előtt osz- 
szátok szét az osztály virágait, 
és vállaljátok nyári gondozásu- 
kat! Készítsetek a ház körül 
kiskertet, vagy — városi gyere- 
kek — az erkély és ablak virá- 
gait ápoljátok, figyeljétek! 


. Harmadikos és negyedikes kis- 


dobosok! Készítsetek nyári nap- 
lót! Egy füzetbe jegyezzétek fel 
minden nap, hogy mi történt 
veletek! Ez naponta legalább 
két mondat legyen! Bővítsétek 
naplótokat rajzzal, ragasztással! 
A legszebbet válassza ki a kis- 
dobosraj és küldje el szerkesz- 
tőségünknek! A legsikerülteb- 
beket könyvvel jutalmazzuk! 


Zsuzsi arra ébredt, hogy valaki 
keltegeti : 


— Kislányom, kelj fel, ébredj már! 
Még reggelizni is kell! 


Megdörzsölte a szemét, s anyu mo- 
solygó arcát látta ágya fölé hajolva. 
Aztán a székre tekintett: ott volt a 
sötétkék rakott szoknya, a fehér blúz 
és rajta az égszínkék nyakkendő. 
Igen, ma megint fordul a naptár: kis- 
dobossá avatják Varga Zsuzsanna el- 
ső osztályos tanulót! 


Szó, ami szó — valóban ünnepinek 
indult ez a nap. Vera, a nagylány nő- 
vér — hetedikes — úttörőegyenru- 
hában készülődött, s fésült, ki tudja 
hányadszor, egy örökké kunkorodó 
fürtöt a füle mellett. Ányun az új 
kosztüm volt, s apa is lám sötét ru- 
hába öltözött. Mindketten később 
mennek ma dolgozni, és ahogy 
tegnap este mesélték, munkahe- 
lyükön első szóra tudomásul vették 


az okot: kisdobossá avatják a kisebb 
lányukat! 


Mintha álomban történt volna min- 
den. . . Az iskola udvara teli volt ven- 
déggel. Virágok illatoztak. Aztán el- 
mondták a kisdobos-ígéretet. Zsu- 
zsa látta, hogy anyu zsebkendőjét a 
szeméhez emeli. Bevonultak az út- 
törők. Vera is ott volt köztük. Min- 
düknek a karján, a szívük felőli olda- 
lon ott virított egy kék nyakkendő. 
Odaálltak a kisdobosok elé. Aztán 
egyszerre felkötötték a nyakukba a 
kendőt. Zsuzsáéba Vera barátnője, 
Kati kötötte. Vajon véletlen volt-e 
ez? Ki tudja . . . Mindenesetre Zsuzsá- 
nak eszébe jutott, amikor Kati egy- 
szer azt mondta neki: 


— Tudod, ha húgom lenne, szeret- 
ném, ha hozzád hasonlítana, Prü- 
csök... 


Akkor még kicsit meg is sértődött 
a ,Prücsöktől", pedig Kati szeretet- 


ből mondta. Lám, most is milyen lá- 
gyan rendezi a nyakkendő selymét. 
Utána megsimítja Zsuzsa arcát, és 
két puszit ad neki. Egyet jobbról, 
egyet balról. Valahonnan könyvet 
vett elő, és Zsuzsi kezébe tette. 
,Kincskereső  kisködmön" olvasta 
magában a címét, és benne a beleírt 
szöveget:  , KISDOBOSAVATÁSOD 
EMLÉKÉRE SZERETETTEL. . ." A ne- 
gyedikesek, akik már majdnem út- 
törők, virágot és cukrot hoznak, az 
óvodások színes forgókat. Anyuék- 
kal cukrászdába megy Zsuzsa, s a 
többi gyerek. Most nem siet senki, 
anya sem nézi az órát, apa sem ide- 
ges, Vera sem fészkelődik a helyén. 
Csodálatosan szép a mai nap. Igazi 
ünnep, ó, még akkor is, ha nem 
nyomtatták pirosló betűvel a naptár- 
ba ehhez a naphoz, hogy: kisd o- 
bosavatás. 

JOÓ KATALIN 


HAUSWIRTH MAGDA rajza 


Játékos szalagok 


Hajdu Erika és a harmadikosok 
Mókus raja írta Inkéről: , Ügyes 


) ajándékot készítettünk, pénzbe sem 


került, csak ötlet kellett hozzá, és 
egy hosszú, 8—10 cm széles papír- 


csík. Ezt teleírtuk játékokkal. Színes 
betűvel írtuk fel a játékok címét, és 
kis üres helyet hagytunk köztük. 
Amikor elkészültünk, összetekertük 


a papírcsíkot. Ha meghúzzuk, azt 
játsszuk, amit a tekercs mutat. A fel- 
avatandó kisdobosoknak adjuk, hogy 
ők is játsszák a mi kedvenc játékain- 
kat." 

Az ötletet kitűnőnek találtam — 
javaslom, készítsétek el ti is! 


Játszápajtás 


Hajrá, hajrá, Békéscsaba! 
Kisdobosok színe-java! 


Úgy kedvet kaptam a csataki- 
áltás-szerkesztéshez, hogy magam 
is szerkesztettem egyet gyorsan. 
Ezt itt! Lehet, hogy van jobb 
csatakiáltás is a világon, de őszin- 
tébb nincs, az biztos! Mert ez az 
én véleményem prózában is: a 
kisdobosok színe-java található 
Békéscsabán az Úttörőház kis- 
dobosklubjában. Ilyennek ismer- 
tem meg őket, amikor náluk jár- 
tam a múltkorában. 


Először jártam a városban is, 
" nézelődtem az utcán, ismerked- 
tem. Egyszer csak látok egy pla- 
kátot, messziről hirdeti a , Ku- 
lich Gyula?" Ifjúsági és Úttörőház 
havi programját. Az első oszlop- 
ban a kisdobosok műsora volt 
látható, annak is az első sorában 
ez állt: , A kisdobosklub tagjai 
Űr Katával találkoznak." Rögtön 
otthonosnak éreztem magam az 
idegen városban, azt gondolhat- 
játok! 


Aztán találkoztunk, és nagyon 
jól éreztük magunkat együtt. Egy 
kislány volt csak csalódott, azt 
mondta, ő úgy várta, hogy két 
hosszú copfom van tényleg. De 
azért így is, copf nélkül is meg- 
kaptam az Úttörőház jelvényét, 
ami azt jelenti, hogy hozzájuk 
tartozom egy kicsit. 


IFJÚSÁGI ÉS ÚTTÓRÖHAZ 


Biztosan megértitek az örömö- 
met, ha elmesélem — csak egy 
részét is annak —, amit ott lát- 
tam, hallottam: 


Igen híres az úttörő bábszak- 
körük, a neve: , Tücsök." Ha elő- 
adást tartanak, tele a nézőtér! 
Büszkék is rá a gyerekek; van 
olyan, aki a bábszínház plakátját 
otthon is kiragasztja az előszobá- 
ban. Hadd lássák a vendégek, lá- 
togatók, milyen híres-nevezetes 
helyen, egy , Tücsök"-nél járnak! 
Az úttörő bábszakkörben kisdo- 
bosok is játszanak, például Rad- 
nóti Zoli, akivel megismerkedtem. 
Kérdeztem a legkedvesebb szere- 
peiről. Azt mondta, volt már kö- 
szörűs mester, a köszörűs kutyája 
és még vonat is. 


Petrovszky Magdi úgy mutat- 
kozott be, hogy ő nótafa, és tan- 
folyamra is járt már az Úttörő- 
házba. Azt sajnálja egyre, hogy 
már véget ért, és csak hat hétig 
tartott. Dehát más nótafák, mó- 
kamesterek, krónikások is szíve- 
sen járnak az ilyen tanfolya- 
mokra. 


Katona Judit a papírhajtogató 
versenyekről mesélt. Az ám a fel- 
adat! Kap az ember egy halom 
négyzet alakú papírt, és rajta! Ki 
tud többfélét hajtogatni belőle? 
(Én csak sótartót tudok, jól le- 
maradtam volna!) Ennél jobb 
mulatság csak a babaruhavarró 
verseny. Behozzák a kislányok a 
babájukat. Anyagot és feladatot 
a szakkörben kapnak: tessék eb- 
ből ruhát, szoknyát, fürdőköpenyt 
varrni! Számít ám a gyorsaság, 
de a szépség, az öltések pontos- 
sága is. Gondolom, aki egy ilyen 
versenyen nyer, annak otthon a 
gombfelvarrás meg se kottyan. 
Ti hogy vagytok ezzel gyerekek? 


A képzőművész szakkör éppen 


akkor készült rajzaival egy kiál- 
lításra. Nem tudom, a zsüri végül 
is hogyan döntött, nekem Farkas 
Lajos kisdobos rajza tetszett leg- 
jobban, az volt a címe: Madár- 
ijesztő. És még valami tetszett 
nagyon: óvodások is járhatnak a 
kisdobos szakkörbe. 
Vágréti Tamás 4 éves kisfiú fest- 
ményét, gyönyörű piros-narancs- 
kék-lila színeket, mint a szivár- 


Láttam is 


vány, olyan volt. De nem szivár- 
vány az mégsem, hanem , Vag- 
dalkozó vitézek", Tamás legalább- 
is azt állítja. 


A játékkészítő szakkörben örö- 
kös tag lennék szívesen, de még 
akkor is találna mindig új játékot 
szakkör vezetője, 
Marika néni, biztosan! Ismerősre 
is akadtam; a Kisdobos újságból 
ismertem Hanó Gabriellát, szép 
őszi-levél ragasztásait közöltük 
februárban. Kaptam a szakkör- 
től egy bohócot emlékbe. Együtt 
lakunk azóta, vidám lett tőle a 
szobám. 


számomra a 


Szerények ám a kisdobosklub 
tagjai! Zsibrita Mária nénitől, az 
Úttörőház helyettes vezetőjétől 
tudtam csak meg, hogy megnyer- 
ték a , Ki mit tud városunkról?" 
vetélkedőt. Mikor ez így kiderült, 
akkor már megeredt a gyerekek 
nyelve is. Baukó Tibi elmesélte, 
hogy édesapjával áttanulmányoz- 


ták még a városfejlesztés tervét 
is, hogy pontos adatokat tudjon 
a gyerek. Máshol a nagypapa me- 
sélt igaz történetet az öreg ma- 
lomról. Bodor Péter bevallotta, 
egyszer kerültek csak zavarba a 
vetélkedő során; nem tudták el- 
olvasni a kért adatokat. Az tör- 
tént ugyanis, hogy a készülésbe 
bevonták az egész családot a gye- 
rekek, és azt a cédulát — bár jó 
szívvel, de nem gyöngybetűkkel 
— egy felnőtt írta éppen. 
Csatakiáltásokat is szerkesztet- 
tek ezen a vetélkedőn, kötetre- 
valót. Az volt a feltétel, hogy a 
város neve valahogy szerepeljen 
benne. Kettőt közülük meg is je- 

gyeztem, mert igen tetszett. Az 
egyik: 


Fekete, fehér, igen, nem 
Akár hiszed, akár nem 
Békéscsabán születtem. 


A másik: 


Békés, békés, Csaba, csaba, 
ebből lett a Békéscsaba, 
Eljen, éljen e kis haza! 


Hát ezektől kaptam kedvet a ver- 
seléshez én is, remélem elfogadják 
az én csatakiáltásomat is a gyűj- 
teménybe a kisdobosok. 

Röpült az idő, a gyerekek egy 


része elment, mert indult a busz. 


Más részük még ottmaradt, mert 
nem fogyott a mesélnivaló. Már 
csak fél óra volt a vonatindulásig, 
még mindig az ajtóban beszélget- 
tünk. (Közben a gyerekek szép 
csöndesen helyrerakták aszékeket, 
megigazították a terítőt, vázákat; 
felszólítás nélkül, maguktól. Ott- 
honuk az úttörőház igazán!) 


Akkor este jó lett volna igazá- 
ból egy űrhajó. Mert majdnem le- 
késtem a vonatot, addig búcsúz- 
kodtunk. Persze nem is nagyon 
bántam volna! Talán még most 
is ott lennék békéscsabai új bará- 
taim között. 


űn Kata 


csak 


4 éven 


felülieknek 


BARÁTOM, 


A gyerekkel a háztetőn ismer- 
kedtem meg. Nem, nem vagyok 
kéményseprő, se tetőfedő mester; 
bár kiskoromban szívesen válasz- 
tottam volna ilyesféle foglalko- 
zást. A háztetőn tanulni szoktam, 
igen alkalmas hely az, amikor 
szépen süt a nap. 


Nemrég költöztünk ebbe a la- 
kásba, egy régi ház legfelső eme- 
letére, mondhatnám a padlásra. 
A padlásból lakást építettek, ami 
nagyon szép, és főleg érdekes. 
Mert például az ablakokat a ház- 
tetőből vágták ki. Ha kinyújtom 
a kezem, megfoghatom a csere- 
peket. És ha kiülök az icipici 
udvaromba, a hátamat a kémény- 
nek támasztom. Így szoktam ta- 
nulni. Áz icipici udvar itt a ház- 
tetőn, valahogy véletlenül szüle- 
tett, az én nagy szerencsémre. 
Az egyik ablakot úgy alakították 
ugyanis, hogy előtte maradt egy 
csepp kis térség a tetőben, hosz- 
sza-széle két lépés. 


Már egy hete tanultam ott dél- 
utánonként, amikor megláttam a 
gyereket. Korábban senkit se lát- 
tam, olyan csöndben és egyedül 
voltam ott, mintha mondjuk egy 
felhőn ülnék. A szomszéd ház 
ugyan egészen közel van, de tűz- 
falát fordítja felénk, azon meg 
nincs semmi néznivaló. Egyetlen 
ablaksor húzódik rajta végig, 
egymás fölött szabálytalan, kes- 
keny ablakok, mint a lőrések a 
várbástyán. Biztosan mellékhe- 
lyiségek, vagy lépcsőház ablaka, 
sose láttam senkit mögöttük. 


Harmadikosforma fiú volt, vil- 
logó szemű, fekete hajú, mint egy 
kis feketerigó, olyan. A szemben 
levő ablakban állt, olyan közel 
voltunk egymáshoz, hogy ha sut- 
tog, azt is meghallom. De nem 
szólt semmit, csak nézett engem, 
olyan mozdulatlan volt, mintha 


NSZ 


kép lenne, nem gyerek. Nem is 
vettem észre, mikor ment el, azt 
is csöndben tette. 


Másnap viszont már ott volt a 
lőrésablakban, amikor én meg- 
érkeztem. Érdeklődéssel nézte, 
ahogy hurcolkodom kifelé az ud- 
varomba. Kiraktam a könyvei- 
met magam köré, és föltettem a 
szemüvegem. Akkor megszólalt: 


— Nekem is van szemüvegem. 
Csak nem hordom. 


— Kár, hogy nem hordod, ak- 
kor most hasonlítanánk egymás- 
ra. Különben szervusz! 


— Csókolom! 


— És miért nem hordod a 
szemüvegedet? 


— Csúfolnak érte a többiek. 
Azt mondják szemüveges kígyó, 
szemüveges kígyó... 


— Ne törődj vele! A buta gye- 
rekek gyakran csúfolódnak. Azt 
is csúfolják, akinek nincs szem- 
üvege. Nekem se volt kislányko- 
romban, mégis csúfoltak, mert 
sovány voltam. Azt mondták: 
giliszta. 

— És mit tetszett szólni hozzá, 
akkor kislánykorában? 


— Hát... bőgtem. 

— Nem érdemes! Nem olyan 
csúnya a giliszta. 

— Igaz. Megjegyzem a szem- 
üveges kígyó se csúnyább. 

Ezen elgondolkodott, aztán el 
is ment az ablakból hamarosan. 
De másnap időben megjelent, és 
már köszönt is. 


a jJóságfelelős 


— Beszélgetünk? — kérdezte, 
vagyishogy inkább biztatott. 


— Beszélgessünk. Egy kicsit. 
De aztán én tanulok. 


— Muszáj? 
— Nem. Csak szeretnék beszél- 


ni, meg olvasni németül. Ázért 
tanulok. 


— Furcsa — vélekedett, aztán 
elment sámliért. Árra állt föl, azt 
mondta így jobban lát engem, és 
kényelmesen beszélgethetünk. És 
hogy ő is szívesen tanulna itt az 
ablakban, de ez a kamra ablaka, 
és kamrában nem szokás. Más- 
részt viszont már régen kész is a 
leckével. 


— Menj a térre játszani! Olyan 
szép idő van — ajánlottam. 


— Nem lehet — közölte komo- 
ran, aztán rögtön megkérdezte: 
— Dobjak át egy vöröshagymát? 
Itt van egy egész kosárral. 

— Köszönöm, nem kérek. 


— Tetszik tudni, van egy ba- 
rátom, akit mindig csúfolnak a 
gyerekek, és azért ő mindig meg- 
veri azokat; csak nem hagyja ma- 
gát, nem igaz? De a verekedésért 
meg intőt kap folyton, otthon 
meg azt mondják, addig nem me- 
het a játszótérre, míg meg nem 


javul... a barátom. 


— Hát akkor bizony sokba ke- 
rül a barátodnak a verekedés. 
Nem éri meg! Ajánld neki, hogy 


szokjon le róla. 


— Nem lehet — mondta és na- 
gyon gondterhelt lett. — Mert 
még más is van, például a Vámos. 
Ő is harmadikos, az osztálytár- 
sam. Azzal szórakozik, hogy be- 
csönget a házakba, és mire kijön 
a házmester, elszalad. Ázt is meg- 
veri a barátom, a Vámost. Mert 
az nem igazság, hogy becsönget, 


az nem igazság! — Egészen tűzbe 


y 


sé e 
ve dás rázd 


aműgi 


ene. 


jött, hadonászott, leugrott a sám- 


liról is izgalmában. Ezt onnan 
tudom, hogy csak a feje búbját 
láttam ilyenkor, égnek meredt a 
szép, fekete haja. 


— Azért szép dolog a barátod- 
tól, hogy így meg akarja javítani 
a gyerekeket — jelentettem ki, 
amikor előkerült újra. 

— Ugye! — mondta megnyu- 
godva, és átdobott egy vörös- 
hagymát mégis, hogy egyem csak 
meg vacsorára ecetben, ő is így 
szokta, kell tavasszal a vitamin. 

— Nevezzük ki a barátodat jó- 
ságfelelősnek — ajánlottam hir- 
telen, nagylelkűen. 

— Hogyhogy? Amikor is éppen 
rossz — csodálkozott. 


— Nem rossz ő, csak verekedős. 
Mit gondolsz, szeretne jóságfele- 
lős lenni? 

— Nagyon! Nagyon is!... Én 
még sose voltam hetes, se füzet- 
osztó. 

— Tehát: a jóságfelelősnek az 
a dolga, hogy ne legyen verekedés 
az osztályban. Világos? 

— Világos. 

— El tudja látni ezt a felada- 
tot a barátod? 

— Meghiszem azt! 

Ebben maradtunk. Minden nap 

megjelent a lőrésben, viselte a 
szemüvegét, és beszámolt szor- 
galmasan, hogy nem volt vereke- 
dés az osztályban, ma sem volt, 
ma sem volt. Én meg egyre csak 
dicsértem a jóságfelelőst. Aztán 
egyszer csak nem jött, igaz, cé- 
dulát tett a lőrésbe, cipősdoboz 
fedelét, azt írta rá: , Térre men- 
tem játszani." Örültem a hírnek, 
úgy látszik, nincs intő mostaná- 
ban, ha leengedik a szülei. Sokat 
tanultam ezeken a délutánokon, 
mert nem vette el az időmet a 
beszélgetés. Csakhogy nagyon hi- 
ányzott a gyerek! 


Egy hét múlva újra megjelent. 
Hozta a könyveit, azt mondta, 
itt tanul az ablakban. Rosszkedvű 
volt, kérdeztem, hogy mi baja. 


— Tetszik tudni... a barátom, 
. megvert egy gye: 


reket ma... de nem akarattal. . . 


a jóságfelelős . . 


vagyis hogy nem akart rosszat. . . 
csak az a gyerek csipkedte a má- 
sikat, amikor vigyázzban állt az 
osztály az ünnepségen... az Si: 
kított... Szóval meg kellett ver- 
ni. Baj? 

— Hát... 


— De egészen kis pofont adott 
ám, és csak egyet, mert közben 


elég baj, bizony. 


eszébe jutott... 


— ...hogy a jóságfelelős egy 
pofont se adhat, és kicsit se. 


— Most akkor már nem is lehet 
jóságfelelős? 


— Te hogy gondolod? 


— Én azt szeretném kérni. . . 
hogy talán még lehetne. . . próba- 
időre. 


— Jó. Legyen! 


— Tetszik tudni, most már 


jobban vigyáz majd, az biztos! 


— Biztos hát! Adnál megint 
vöröshagymát? 


Adott persze boldogan, még 
aszaltszilvát is talált, de azt nem 
kértem. Azóta is találkozunk min- 
den nap: én a háztetőn tanulok, 
ő a lőrésben. És előzőleg még be- 
szélgetünk is, főleg a barátjáról 
mesél. 

Most már csak azt várom, hogy 
egyszer úgy kezdi a mesét: egy- 
szer voltam... jó is voltam... 
rossz is voltam... Nem könnyű 
dolog az, elmesélni sajátmagunk- 
ról valamit, amit szégyenlünk! 
Ha majd úgy megbízik bennem, 
hogy mégis így mesél — az lesz 
csak az igazi barátság! 


NAGY KATALIN 
WAGNER JÁNOS rajza 

Bakócz Tamás, aki parasztfiú- 
ból lett bíboros, esztergomi érsek, 
hiába áhítozott a pápai trónra. 
Nem őt választották pápává. Az 
új pápa, X. Leó fájdalomdíjként 
adta neki a jogot, hogy keresztes 
hadjáratot hirdethessen az Euró- 
pa leigázására indult törökök el- 
len. Bakócz Tamást kinevezte le- 
gátussá — pápai követté — és 
élet-halál urává tette. 


Az érsek, miután Rómából ha- 
zatért, sietve meghirdette a ke- 
resztes hadjáratot. Őmaga is meg- 
hökkent, amikor látta, hogy né- 
hány hét alatt negyvenezer nincs- 
telen paraszt, szegény telkes job- 
bágy, kézműves, deák és pap 
sereglett össze hívó szavára Buda 
alá. 


Tudni kell, hogy már a keresz- 
tes hadjárat meghirdetése előtt 
heves vita robbant ki a királyi 
tanácsban. Az előrelátóbb főurak 
és főpapok körmük szakadtáig til- 
takoztak az ellen, hogy Bakócz 
Tamás fegyverbe szólítsa a pa- 
rasztságot. Erre megvolt a ko- 
moly okuk! 


A XVI. század hajnalán ször- 
nyű, már-már állati sorban tengő- 
dött a magyar parasztság. Á nincs- 
telen zselléreknek, akik a főurak, 
a dúsgazdag főpapok és a jómódú 
középnemesek földbirtokain dol- 
goztak, jóformán betevő falat 
sem jutott. A telkes jobbágyság 
élete is elviselhetetlenül nehéz 
volt. Termésük kilenced részét a 


ns parasztkirály" 


Írta: 
HUNYADI JÓZSEF 

földesuruk vette el tőlük, a tized 
részét pedig a papoknak kellett 
beszolgáltatniok. Ezen kívül a ki- 
rálynak is évente rendszeresen 
adót fizettek. Akkoriban a föld 
sokkal kevesebbet termett, mint 
napjainkban, mert meg sem tud- 
ták tisztességesen művelni. Alig 
volt a jobbágyoknak igavonó bar- 
muk. Sokszor saját magukat, a fe- 
leségüket és a gyermeküket fog- 
ták be az eke elé, hogy valamics- 
két mégiscsak teremjen a föld. 
Ennél nagyobb baj volt azonban 
az, hogy a földesurak és a főpapok 
annyiszor szedették be jobbágyai- 
kon a kilencedet és a tizedet, 
ahányszor csak jól esett nekik. 
A szerencsétlen, koldusszegény 
jobbágyoknak nem volt hová, ki- 
hez menniök panaszra: abban az 
időben, az úri világ törvénye sze- 
rint a parasztok minden ügyes- 
bajos dolgában a csupa nemesek- 
ből álló úriszék ítélkezett. No, ott 
aztán hiába keresték volna a job- 


bágyok az igazságukat! 


Ha pedig tiltakozni merészeltek 
kifosztásuk ellen, odarobogtak a 
földesúr hajdúi, deresre 
vonták az ellenkező paraszto- 
kat. Ha pedig végső elkeseredé- 
sükben megverték, vagy agyon is 


lovas 


ütötték az adószedőket, az úri- 
szék tüstént halálra ítélte a sor- 
suk ellen lázadó jobbágyokat. 
Akik nem bírták elviselni keser- 
ves sorsukat és megszöktek földes- 
uruk birtokáról, azokat fegyvere- 
sekkel hurcoltatták vissza régi 


e. 


Rajzolta: 
SZŐNYI GYULA 


II. rész 


földesurukhoz. S attól a perctől 
kezdve bilincsbe verve kellett 
dolgozniok, haláluk percéig. A 
szerencsétlen jobbágyoknak szin- 
te állandóan korgott a gyomruk 
az éhségtől. Ezért hát — hacsak 
nem akartak családjukkal együtt 
éhen pusztulni — titkon elmentek 
vadászni a földesurak erdeibe és 
halászni a falujukhoz közel eső fo- 
lyókhoz, tavakhoz. 1504-ben a 
földesurak szigorú törvénnyel a 
halászattól és a vadászattól is 
örökre eltiltották boldogtalan job- 
bágyaikat. 5 akit rajtakaptak a 
tiltott vadászaton vagy halásza- 
ton, azt úgy megbüntették, hogy 
kár volt megszületnie! 


Úgy zubogott, forrt az elkese- 
redés a parasztok szívében, mint 
a boszorkányüst. 


A főurak és a főpapok tehát 
joggal féltek attól, hogy a keresz- 


0 


tes hadjáratra összehívott renge- 
teg paraszt, urai ellen fogja for- 
dítani fegyverét. 


A magyar jobbágyok örömmel 
özönlöttek Buda alá az esztergomi 
érsek hívó szavára, mert még jól 
emlékeztek rá: Hunyadi János is 
sokszór szólította fegyverbe őket. 
S Hunyadi hadjáratai után majd- 
nem mindig rengeteg zsákmány- 
nyal tértek haza falvaikba. 


Hanem hamarosan kiderült: 
most másféle világ járja, mint 
Hunyadi János idején, ötven esz- 
tendővel azelőtt! A sereg élelme- 
zéséről Bakócz Tamás esztergomi 
érseknek kellett volna gondos- 
kodnia, de ő csak legyintett: 
, Majd esznek a parasztok, amit 
hazulról hoztak magukkal, vagy 
amit elvesznek majd a pogány tö- 
röktől!" A keresztesek hamarosan 
éhezni kezdtek. De ez még a ki- 
sebbik baj volt. A táborba érke- 
zők egyre több nyugtalanító hírt 
hoztak. Elmondták, hogy a föl- 
desurak és a főpapok — bár őma- 
guknak eszük ágába sem jut tá- 
borba szállni a török ellen! — 
nem engedik hadba vonulni a job- 
bágyaikat. S ha titkon, földes- 
uraik engedelme nélkül mégis csak 
útnak erednek Budára, fegyvere- 
seikkel rájuk törnek és visszatere- 
lik őket a falvaikba. És még ennél 
komiszabb hír is érkezett száz és 
ezerszám a keresztes táborba! A 

már hadba vonult jobbágyaikat 
felszólították földesuraik: tüstént 
térjenek haza! Akik pedig nem 
engedelmeskedtek a szigorú pa- 
rancsnak, azoknak a családtag- 
jain álltak bosszút. 


De mindez már nem tudta meg- 
akadályozni a nép megmozdulá- 
sát. Az ország minden részében 
táborokba gyülekezett a jobbágy- 
ság! A Felvidéken, Biharban, a 
Dunántúlon és Erdélyben is. A 
földesurak csapatai pedig elkezd- 
ték nyíltan támadni az ország kü- 
lönböző részein összesereglett job- 


bágyokat. 


Ekkor már Bakócz Tamás is 
megijedt és engedett a főurak lá- 
zas sürgetésének: visszavonta a 
keresztes hadjáratra szóló pápai 
felhívást. Mivel azonban a keresz- 
tes sereget feloszlatni már nem 
lehetett, parancsot adott Dózsá- 
nak, hogy vonuljon csapataival a 
török ellen. 


Ezzel betelt a pohár. Az éhező 
jobbágysereg, melyet végtelenül 
felbőszített a főurak álnoksága és 
kegyetlensége, ádáz dühvel for- 
dult az ország urai, főnemescei, fő- 
papjai ellen. Dózsa György alve- 
zéreivel tartott rövid tanácskozás 
után a felkelés élére állt. Kirob- 
bant az országos parasztlázadás. 
Dózsa a had egy részét Pest szom- 
szédságában Száleresi 


hagyta 
Ambrus budai polgár parancs- 


Vt 9I/AN UF 


noksága alatt, őmaga a sereg" zö- 
mével az Alföld felé indult, hogy 
csatlakozhassanak hozzájuk a déli 
országrészek és Erdély felzendült 
jobbágyai. Cegléd piacán híres be- 
szédet mondott, amelyben lelep- 
lezte a főurak és főpapok égbe- 
harcba 
szólította az ország valamennyi 
parasztját. 


kiáltó gonoszságait, és 


A parasztlázadás tűzvésze vé- 
gigsöpört az egész országon. Ba- 
kócz Tamás álszent módon teljes 
bűnbocsánatot hirdetett azok szá- 
mára, akik cserben hagyják Dó- 
zsa György keresztes zászlaját. A 
Buda alatt hátrahagyott sereg 
hitt az álnok szózatnak, és miután 
Száleresi Ambrus cserben hagyta 
őket a budai polgárokkal, meg- 
adták magukat. A dühöngő ne- 
mes urak szörnyű bosszút álltak 
rajtuk. Ám, ennek híre újabb erőt 


a e e 

kölcsönzött Dózsa seregének. A 
keresztesek szívós harcok árán el- 
foglalták az Alföldet és a Tiszán- 
túlt, majd a már hetvenezer főre 
duzzadt zendülő paraszthad kö- 
rülfogta Temesvárt, ahol a főne- 
mesek vezére, a gyűlölt Báthory 
István rendezte be a főurak tá- 
borhelyét. A várat a Temes és a 
Béga-folyó feneketlen mocsara vé- 
delmezte. Ezért a keresztes sereg 
óriási munkába fogott: új medret 
ástak a Bégának, hogy megostro- 
molhassák Temesvárát. A nagy 
munka utolsó napján érkezett 
meg az erdélyi vajda, Zápolyai 


János erős nemesi sereggel. 


Összecsapott életre-halálra a 
rosszul felfegyverzett parasztsereg 
és az urak pompásan felszerelt 10- 
vas hada. Hosszú, véres csata ke- 
letkezett, amelyet a keresztesek 
csak akkor vesztettek el, amikor 
a már több súlyos sebből vérző 
Dózsa Györgyöt Zápolyai János 
katonái foglyul ejtették. 


A főurak és főpapok kegyetlen 
bosszút álltak az állati sorsuk el- 
len fellázadt jobbágyokon. Akiket 
elfogtak közülük, azokat leka- 
szabolták, felakasztották, karóba 
húzták. Akinek csak a szemét 
szúrták ki, vagy a fülét, orrát 


vágták le, az elmondhatta: ő még 
jól járt! Hetvenezer parasztot 
gyilkoltak le a megbőszült úri ha- 
dak! Egész országrészek néptele- 
nedtek el. 


Dózsa Györgynek jutott a leg- 
irgalmatlanabb büntetés. A rabul 
ejtett vezér bátran nézett Zápo- 
lyai János szemébe, és az utolsó 
szó jogán azt kérte: kegyelmezzen 
meg az öccsének, Dózsa Gergely- 
nek. A vajda szépen megkegyel- 
mezett: hóhérával leüttette Dó- 
zsa Gergely fejét. 


Dózsa Györgyöt egyhónapos ra- 
boskodás után tüzes vastrónra 
ültették, s fejébe a hóhérok eke- 
vasból hajlított izzó vaskoronát 
nyomtak. Mezítelen mellkasára 
pedig megtüzesített vasbetűkkel 
ráégették: BÜDÖS PARASZT. 


Jajszó nélkül, igazi hősként halt 
meg! 


. . . Nyár végére aztán elcsön- 
desült az ország: az urak minde- 
nütt vérbe fojtották a paraszt- 
lázadást. Utána Budán összeült 
az országgyűlés, és még kegyetle- 
nebb törvényeket hoztak a ma- 
gyar jobbágyok ellen. Ekkor ren- 
delték el, hogy hetente egy napot 
ingyen kell a jobbágyoknak föl- 


desuraik földjén robotolniok. És 
örökre földhöz kötötték a job- 
bágyságot: soha többé nem hagy- 
hatják el földesuraik birtokát! 


De hiába rágalmazták, gyaláz- 
ták Dózsa György emlékét az 
urak: a szabadságért szívósan, er- 
nyedetlenül harcoló magyar nép 
legjobbjainak örök időkre esz- 
ményképe maradt. Dózsa György 
katonáiról nevezték el magukat 
Thököly és Rákóczi kurucai, és 
Petőfi 1848-ban Dózsa György 
szellemét idézte. A Horthy-kor- 
ban a népért harcoló kommunis- 
ták Petőfi Dózsa versére emlékez- 
tettek a bíróságok előtt: 


, Nem hallottátok Dózsa György 
hírét? 
Izzó vastrónon őt elégetétek, 
de szellemét a tűz nem égeté 
meg. 
Úgy vigyázzatok, ismét pusz- 
títhat e láng rajtatok!" 


Napjainkban, amikor Dózsa ke- 
resztes seregének kései leszárma- 
zottai szabadságban élnek, száz 
és ezer iskola, termelőszövetkezet 
és sportkör viseli büszkén Dózsa 
nevét. Tisztelettel és szeretettel 
őrizzük szívünkben a hős paraszt- 
vezér halhatatlan emlékét. 


Népdalaink többsége sok száz évvel ezelőtt keletkezett. Szöve- 
gét és dallamát a nép egyszerű fiai írták. E dalokat, melyek apáról 
fiúra szállva napjainkig fennmaradtak, nemzeti kincseink közé sorol- 
juk. Szépségüket ma is megcsodáljuk. 

Ez a népdalcsokor a szolgasorban sínylődő parasztok, jobbágyok 
keserves életéről szól. Nélkülözés, robot, üldöztetés — ez volt az 
akkori szegény emberek osztályrésze. Ez tükröződik dalaikban. 

X 
Istenem, istenem, 

Hol lesz a halálom? 
Erdőn-e vaj mezőn, 

Vaj pedig tengeren? 
Ha erdőn veszek el, 

Ki temet el engem? 

Ha tengeren veszek, 
Ki sirat meg engem? 
EI is eltemetnek 

Az erdei vadak, 
Meg is megsiratnak 
Az égi madarak. 


Árattam én a Hföltvyyáron, 


Termett búza, termett árpa, 
 Jóllakott az úr magtárja. 


Pedig de sok izzadságom 
Csurgott el ott a határon! 
Ugyan mi is lett belőle? 
Valaki meghízott tőle! 


Nincs is esze a szegénynek, 
. Hogy élhetne, mégse élhet: 
. Másnak adja vérét, máját, 
. Azok meg csak elprédálják. 


De szeretném elkiáltni, 
Hogy hallaná meg akárki: 
Ki nem kapál, ki nem arat, 
. Az egyen az asztal alatt! 


mese 


hasznát még ma is várom! 


Bá 


e. vh-s. 


Nem bánom én, ha rám szakad is az ég, 
Úgyis mindig reszelt leves az ebéd; 
Reszelt leves az ebédem, semmi más, 
A vacsorám egy keserves sóhajtás. 


Sokat arattam a nyáron, 
Keveset háltam az ágyon; 
Hol erdőben, hol mezőben, 
Hol a tarló közepében. 


Jaj, istenem, minek élek? 
Minek születtem szegénynek? 
Ha nem lettem volna szegény, 
Nem aratnék más kenyerén. 


Házamon rongyos a fedél, 

A gólya is rászállni fél. 

A sok adó terhe alatt 
Házgerendám majd rám szakad. 


Zálogolni jön a bíró, 

Nem hatja meg a sok síró: 
Szekérre rakja gúnyámat, 
Utolsó véka búzámat. 


Sok csak a lábát lógatja, 
Mégis van zsíros falatja. 
Nekem feltörik a tenyerem, 
Mégis alig van kenyerem! 


Ítt a húsvét és karácsony, 
Kenyér sincsen asztalomon. 

Ha szememből nem foly könnyem, 
Sótalan eszem kenyerem. 

A Balaton széles nagyon, 

De annakris partja vagyon. 
Az én búmnak nincs határa; 
Belehalok nemsokára. 


A szegénynek rossz a sorsa, 
Nincs, ki könnyebbítsen rajta; 
Bölcsőn kezdi szenvedésit, 
Csak a sírnál éri végit. 

Imhol kerekedik 

Égy fekete fölhő. 
Abba tollászkodik 
Sárga lábú holló. 


Állj meg, holló, állj meg! 
Hadd üzenek tőled 
Apámnak, anyámnak, 
Jegybéli mátkámnak. 


Látod-e, angyalkám, 
Ezt a száraz nyárfát? 
Majd ha az kizöldül, 
Akkor megyek hozzád. 


Rab vagyok, rab vagyok, 
Szabadulást várok. 

A Jóisten tudja, 

Mikor szabadulok! 


GYŐRFFY ANNA rajza 


[eni 
[aj 
. 


KYETTTT 


tétet tbbt 


Írta: VARGA KATALIN 
Rajzolta : GÖRÖG JÚLIA 


1. PENNA KISASSZONY 


— Ideje, hogy felkeressük Ka- 
lamárist, a sziget iskolamesterét 
— mondta Piskóta, miután az ik- 
rek kipihenték magukat. 

Útközben egy szemüveges kék- 
hajú kislánnyal találkoztak. 

— Penna kisasszony — mu- 
tatta be Piskóta. 

— Már hallottam rólatok — 
biccentett a kislány —, te vagy 
Pitt és te vagy Patt. 

— Fordítva — világosította fel 
Patt. 

—- Nekem csak a nevetek fon- 
tos. Ugyanis hosszú mássalhang- 
zós főneveket gyűjtök. A ti neve- 
teket is felírtam gyűjteményembe. 

— Megtisztelő — hajolt meg 
Pitt. 

— Semmiség — biccentett is- 
mét Penna kisasszony. — Ez a dol- 
gom. Érdekes és hasznos. A vers- 


íráshoz pedig nélkülözhetetlen. 


3. KALAMÁRIS AZ ISKOLAMESTER 


Kalamáris egy tintásüvegben 
tanított. 

— Tudok rólatok! — mosoly- 
gott. — Furfang megüzente ér- 
kezéseteket. Éppen ezért Zűrt 
már tegnap elküldtem, nyomozza 
ki hol tartózkodik oroszlán bará- 
totok: Dóró. 

— Miért Zűrt küldted? — do- 


EZ 


hogott Piskóta. — Zűr mindig 
csak bajt kavar. 

— Most nem lesz rá módja, 
csodálatos úrnőm — hajolt meg 
Kalamáris tisztelettudóan a kis- 
lány előtt. — Zűrt ugyanis a Tál- 
tos-hegyhez küldtem, s nincs más 
dolga, mint hogy elhozza az ott 
készült varázsutasítást. 


— Verset is írsz? — csodálko- 
zott Pitt. 

— Gyakran. Ma is írtam egyet. 
Hallgassátok csak meg: 


Pille, pilla, palló, 
holló, tolla, olló. 


Patt úgy találta, hogy Penna 
kisasszony versének semmi értel- 
me. Ezzel szemben Patt egyene- 
sen el volt ragadtatva. 

— Értelmes fickónak látszol — 
karolt belé a kislány. — Gyere, 
megmutatom neked szógyűjtemé- 
nyemet. 

— Ez roppant különös — bá- 
mult utánuk Patt. — Piti még 
sohasem hagyott magamra, és s50- 
hasem állította, hogy az értelmet- 
len értelmes. 

— Ne búsulj! — vágta hátba 
Piskóta — Pitt hamarosan kö- 
vetni fog bennünket. 


4. MIT CSINÁL 
ZŰR A VARÁZS: 
UTASÍTÁSSAL? 


5. BŰVÖS KARIKA 


— Amíg Zűr megérkezik, be- 
mutatom nektek az egyik mutat- 
ványomat — mondta Kalamáris. 
Piros karikát vett elő szekrényé- 
ből. Az asztalról pedig leemelt egy 
pöttyös bögrét. A bögrét a kari- 
kába helyezte. Csodák-csodája: a 
bögre lebegett a karikában. 

— Mi van a karikában? — kér- 
dezte Kalamáris. 

— Pöttyös bögre — felelték. 

Kalamáris megfordította a ka- 


6. MIKOR-MELYIK ? 


rikát. — Mik vannak a kariká- 
ban? 

— Pöttyös bögrék! — ámult 
Pitt. 

A karikában valóban három 
bögre lebegett. $ ahogyan Pitt 
kimondta a helyes választ, a ka- 
rikából kiugrott egy óriási K- 
betű. F 

— A főnév második toldaléka 
máris a kezedben van — mondta 
Kalamáris. 


— Tényleg — forgatta Pitt. — 
A többesszám jele. 


— Ez? — csodálkozott Patt. — 
Hiszen ez csak egy darab. Ho- 
gyan lehet egyetlen betű több? 


— Ez a jel olyan toldalék, amit 
beszélgetés és írás közben hasz- 
nálunk abban az esetben, ha több 
tárgyról beszélünk vagy írunk. 
Így: bögre—bögrék. 


—. Értem — bólintott Patt. 


Kaze ás 


Ha ujjaitok között, vízszintesen tartjátok az 
itt lerajzolt és leírt játékkígyót, a legkisebb bil- 
legetésre ide-oda tekereg, ami igen mulatságos. 
Az ízekre tagozódó vászon vagy műbőr szalagra 
ragasztott részecskékből álló kígyó ugyanis 
majdnem ugyanolyan hajlékony, mint az igazi. 
A test hüvelykujj vastagságú, két arasz hosszú- 
ságú faág, faléc, amelyet az 1. ábra szerint kb. 
3 cm hosszú darabokra kell szétfaragni. Az ék- 
alakú vágásokkal mind mélyebbre hatoló fara- 
gás után hasítsátok hosszában ketté az ízeket 
(2.), és az eredeti sorrendben, mindegyiket a 
párjával szemközt, ragasszátok egy szalag két 
oldalára. A fejet (3.) a többitől kissé eltérő for- 
májúra, kígyófej alakúra faragjátok és Üüveg- 
gyöngy szemmel lássátok el (4.). Ha tudtok 
elegendő parafadugót szerezni, azokat felébe- 
vágva s a szalagra ragasztva (5.) szintén készül- 
het kígyó. Más, könnyen faragható anyagból is 
összeállíthatjátok a kígyót, csak arra vigyázza- 
tok, hogy egyenletesen vékonyodjék a farka 
felé, s hogy minden egyes íz végeit ferdén, sima 
vágással messetek le. Ha az egyes ízek között 
nem marad meg az így kialakított ékalakú ki- 
vágás, kígyótok merev lesz, nem fog mozogni. 

A 6. ábrán látjátok, milyen szép színesre fest- 
hetitek a kígyót, s azt is, hogy nem kell feltét- 

lenül ragaszkodni a hengeres testhez, lehet az 
kissé lapított is. 

Még két játékszert írunk le, egy forgó ,csi- 
gát" és egy ,búgólécet". A csigát faraghatjátok 
3—4 cm vastag, 4—5 cm hosszú ágdarabbáól (7.), 
lefelé hegyesedőre, tehát alul kúpalakúra. Job- 
ban fog pörögni a csiga, ha az alsó végébe, tehát 
a kúp csúcsába gömbölyű fejű szeget, kárpitos 
díszszeget vagy úgynevezett jancsiszeget ver- 
tek (8.). A csiga forgásba lendítése kis ostorral 
történik. Az ostor zsinegét csavarjátok jóné- 
hányszor a csigára (9.), majd a csigát a. földre 
állítva, de balkézzel még tartva, az ostort hir- 
telen lendítsétek oldalt. A zsineg rántása meg- 
pördíti a csigát, amít úgy lehet további forgás- 
ban tartani, hogy az ostorral csapkodjátok, 
mintha meg akarnátok verni. 

A , búgóléc" nem más, mint egy zsinórra kö- 
tözött lapos lécdarab (10.). Nem árt, ha hosz- 
szanti éleit óvatosan élesre faragjátok. A léc 
legalább egy arasz hosszú legyen, 2—3 ujjnyi 
széles. A léc méreteitől függ annak magasabb 
vagy mélyebb, búgó hangja, ami akkor kelet- 
kezik, ha a zsinegnél fogva körbe forgatjátok 
(11.). Ha tudtok szerezni egy forgókapcsot (PF), 
(horgászboltban lehet kapni,) iktassátok közbe 
a zsinór vége és a léc közé (12.). Ez meggátolja, 
hogy-a búgóléc a zsineget összecsavarja, amit 
forgókapocs nélküli használatnál időnként visz- 
szapergetéssel tudtok megszüntetni. 

FERKAI LÓRÁNT 

BETŰREJTVÉNY: Írjuk be a rajzok jelentését a rovatokba. 
A kettős mássalhangzók egy kockávz: kerülnek. 


KÉPREJTVÉNYEK: növényekről FÜRDŐHELY: Olvassuk 
ossze a betuket a megfe- 
reiC sorrendben 


SZABADKÉZI RAJZOK: Minden ábra ugyanazon szócskával kezdődik. 


Megfejtési határidő június 20. 
Értesítjük kedves Olvasóinkat, hogy a szerkesztőség a 
Dohány utcából elköltözött. Leveleiteket, megfejtései- 
teket új címünkre küldjétek : Budapest XI., Bertalan u.26. 

A jobb felső sarokban látható színes háromszöget vág- 
játok le és ragasszátok rá a megfejtést tartalmazó leve- 
lezőlapra. Aki mind a négy rejtvényt jól megfejtette és 
megírta címét, osztályát, az képeslapot kap. A kisdo- 
bosok 6, az úttörők 12 levelezőlap beküldése után 
kapnak könyvjutalmat. Arra kérünk benneteket, a rejt- 
vényeket ne vágjátok ki a lapból, hanem írjátok vagy 
rajzoljátok le. 

A képeslapok küldését októbertől megszüntetjük, mi- 
vel újrendszerű rejtvényjutalmazásra térünk át. Addig 
igyekezzetek a 6—12 lapot begyűjteni! 


A májusi rejtvények helyes megfejtése: 

Betűrejtvény: Anyák napja. Betűcsere : tabló, magány, 
remete, térképen, falat, golyóstollal. Virágok: nincs két 
egyforma virág. Képrejtvények: Szolnok, Leányfalu, 
Gyöngyös, Miskolc. 


CSUCSTELJESÍTMÉNY 


kis ravaszsággal 


